b'\n_START_ARTICLE_\nFred Lowrey\n_START_SECTION_\nKariera\n_START_PARAGRAPH_\nLowrey se je rodil v Ottawi. Hokejsko pot je za\xc4\x8del pri lokalnem OCHL mo\xc5\xa1tvu Ottawa Landsdownes. V ligi OCHL je ob vmesni sezoni pri Quebec Royal Rifles ostal \xc5\xa1e tri sezone, v katerih je oblekel drese ekip Ottawa Munitions in Ottawa Military HQ. Leta 1922 se je preselil v New Haven, Connecticut, in okrepil tamkaj\xc5\xa1njega USAHA liga\xc5\xa1a New Haven Westminsters, v sezoni 1923/24 je v ligi USAHA zastopal \xc5\xa1e barve ekipe New Haven Eagles._NEWLINE_Novembra 1924 se je kot prost igralec pridru\xc5\xbeil NHL klubu Montreal Maroons. V sezoni 1924/25 je pri Maroonsih skupaj z Alfom Skinnerjem in Erniejem Parkesom tvoril solidno napadalno navezo. V Montrealu je ostal tudi za za\xc4\x8detek naslednje sezone, a so se mu \xc5\xbee po 10 sre\xc4\x8danjih v klubu odpovedali. Po odhodu iz Montreala si je hitro na\xc5\xa1el novega delodajalca, saj je okrepil NHL mo\xc5\xa1tvo Pittsburgh Pirates. Za Pittsburgh je do konca sezone zaigral na 16 tekmah in v tem \xc4\x8dasu dobro sodeloval s soigralcema v napadu Louisom Berlinquettom in Odiejem Cleghornom._NEWLINE_Po koncu sezone se je preselil v ligo Can-Am, kjer je v \xc5\xa1tirih sezonah oblekel drese mo\xc5\xa1tev Quebec Castors, New Haven Eagles in Philadelphia Arrows. Po kraj\xc5\xa1em postanku pri Can-Pro klubu London Panthers se je preselil k IHL liga\xc5\xa1u Niagara Falls Cataracts. V ligi IHL je ostal tudi pred naslednjo sezono, saj je med poletnim premorom okrepil mo\xc5\xa1tvo Pittsburgh Yellow Jackets. Pittsburgh je zapustil \xc5\xbee po prvi tekmi in od\xc5\xa1el v AHA klub Buffalo Majors. Sezono je kon\xc4\x8dal v mo\xc5\xa1tvu Niagara Falls Cataracts, ki je tedaj nastopalo v novi ligi OPHL. V sezoni 1931/32 se je vrnil v Can-Am mo\xc5\xa1tvo Philadelphia Arrows in po koncu sezone za\xc4\x8dasno postavil drsalke v kot. Na ledene ploskve se je vrnil v sezoni 1933/34, v kateri je nosil dres OCHL mo\xc5\xa1tva Ottawa Rideaus. V sezonah 1934/35 in 1935/36 je zastopal barve ekipe Ottawa RCAF Flyers. Hokejsko pot je zaklju\xc4\x8dil leta 1937.'